
  ROMÂNIA

JUDEŢUL SUCEAVA

 MUNICIPIUL CÂMPULUNG MOLDOVENESC

Compartimentul juridic
                                                                                                  Nr. ____ din _______ 2026
RAPORT  DE  SPECIALITATE
la proiectul de hotărâre pentru completarea articolului 4 din Hotărârea Consiliului Local al municipiului Câmpulung Moldovenesc nr. 19/2015 pentru aprobarea Regulamentului privind regimul finanțărilor nerambursabile din fondurile bugetului local al municipiului Câmpulung Moldovenesc alocate pentru activități nonprofit de interes local și a unor măsuri pentru punerea în aplicare a acestuia
          Compartimentul juridic primind spre analiză proiectul de hotărâre pentru completarea articolului 4 din Hotărârea Consiliului Local al municipiului Câmpulung Moldovenesc nr. 19/2015 pentru aprobarea Regulamentului privind regimul finanțărilor nerambursabile din fondurile bugetului local al municipiului Câmpulung Moldovenesc alocate pentru activități nonprofit de interes local și a unor măsuri pentru punerea în aplicare a acestuia, menționează următoarele:
          Conform prevederilor art.5 din Legea nr.350/2005 privind regimul finanţărilor nerambursabile din fonduri publice alocate pentru activităţi nonprofit de interes general, cu modificările și completările ulterioare, atribuirea contractelor de finanţare nerambursabilă se face exclusiv pe baza selecţiei publice de proiecte, procedură care permite atribuirea unui contract de finanţare nerambursabilă din fonduri publice, prin selectarea acestuia de către o comisie, cu respectarea principiilor privind:  libera concurenţă, eficacitatea utilizării fondurilor publice, transparenţa, tratamentul egal, excluderea cumulului, neretroactivitatea și cofinanțarea.

Având în vedere că evaluarea proiectelor se face conform art.8 din același act normativ, într-un sistem competitiv, în conformitate cu criteriile generale de evaluare prevăzute de lege, precum şi cu criteriile specifice de evaluare care sunt elaborate de autoritatea finanţatoare, completarea HCL nr.19/2015 prin constituirea comisiei de soluționare a contestațiilor apare ca necesară pentru respectarea principiilor de atribuire a contractelor de finanţare nerambursabilă.
De asemenea, în temeiul art. 129 alin. (2) lit. b) şi  alin. (4) lit. b) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, Consiliul Local are atribuţii privind atribuţii privind dezvoltarea economico-socială şi de mediu a comunei, oraşului sau municipiului și aprobă, la propunerea primarului, bugetul unităţii administrativ-teritoriale, virările de credite, modul de utilizare a rezervei bugetare şi contul de încheiere a exerciţiului bugetar.
Având în vedere cele menționate, Compartimentul juridic consideră legal prezentul proiect de hotărâre.
CONSILIER JURIDIC,
Stoica Liviu Claudiu
SLC/SLC 2 ex.

